बॉलीवुड तड़का टीम. मराठी फिल्म इंडस्ट्री से हाल ही में एक चौका देने वाली खबर सामने आई है। मशहूर आर्ट डायरेक्टर नितिन देसाई ने फांसी लगाकर आत्महत्या कर ली है। उन्होंने मुंबई से लगभग 80 किलो मीटर दूर कर्जत के एनडी स्टूडियो में फांसी लगा ली है। उनकी मौत की खबर ने सबको हैरान कर दिया है।
कुछ दिन पहले नितिन पर 51 लाख की धोखाधड़ी का आरोप लगा था। एजेंसी ने कहा था कि 3 महीने तक काम करवाने के बावजूद देसाई ने पैसा नहीं दिया था। हालांकि, नितिन देसाई ने इन आरोपों का खंडन किया था।
बता दें कि नितिन देसाई ने बाॅलीवुड फिल्म हम दिल दे चुके सनम, लगान, देवदास, जोधा अकबर और प्रेम रतन धन पायो जैसी फिल्मों का सेट डिजाइन किया था। उन्हें 4 बार बेस्ट आर्ट डायरेक्शन का राष्ट्रीय फिल्म पुरस्कार मिला था।
Content Writer: suman prajapati